2014թ. հուլիսի 31-ի ՀՀ կառավարության նիստին հավանության արժանացավ Բաց կառավարման գործընկերություն» նախաձեռնության շրջանակներում Հայաստանի Հանրապետության երկրորդ գործողությունների ծրագիրը: Ծրագրում ընդգրկելու նպատակով ինչպես կառավարության, այնպես էլ քաղաքացիական հասարակության ներկայացրած շուրջ 50 առաջարկություններից ընտրվել են 11-ը, որոնք համապատասխանում են ԲԿԳ արժեքներին և ձևաչափին: Ծրագրի նախագիծն անցել է հանրային քննարկումների մի շարք փուլերով, ինչպես նաև բազմիցս քննարկվել է ԲԿԳ-Հայաստան աշխատանքային խմբի նիստերի շրջանակներում: Պարտավորություններն ուղղված են հանքարդյունաբերության, առողջապահության, կրթության, տեղական ինքնակառավարման, տեղեկատվու-թյան ազատության և այլ ոլորտներում թափանցիկության և հաշվետվողականության ապահովմանը, հանրային մասնակցության խթանմանը, հանրային օրինավորության ամրապնդմանը, տեղեկատվության մատչելիության խթանմանը: